钦定古今图书集成/明伦汇编/闺媛典/第049卷 > 陈少元二女
## 钦定古今图书集成/明伦汇编/闺媛典/第049卷 > 陈少元二女

按《宁海县志》：“陈少元二女，长名璹，年二十；次名瑺，年
十六。至正间，群盗猝至，剽掠县治，老少仓皇奔走，父
子不相保。二女居邑北，走匿稻畦间，贼执之，女曰：‘环
珥衣服悉与汝，幸毋辱我’。贼不听，二女相持以泣，贼
以刀胁之，女大骂曰：‘汝旦夕当枭首于市，顾污我耶？
我支体可裂，不可辱也’。贼拔刀击之，妹死，姊僵仆田”
中。贼退，家人求得之，馀息仅属。